**OPIS DIDAKTIČNIH IGER IN NAVODILA ZA IGRANJE**

1. aktivnost: **ISKANJE RAZLIK MED RISBAMA**

Na zaslonu se prikažeta dve podobni sliki, ki se razlikujeta v 5 podrobnostih. Učenčeva naloga je, da te razlike poišče in jih označi s klikom nanje.

1. aktivnost: **PREPOZNAVANJE PRVEGA ZLOGA V BESEDI**

Na zaslonu se druga za drugo prikazujejo sličice, ki jih računalnik tudi poimenuje. Na desni strani so napisani zlogi. Učenčeva naloga je, da prepozna prvi zlog besede, ki je na sličici, in klikne na ustrezni zlog na desni strani.

1. aktivnost: **PREPOZNAVANJE ŠTEVILA ZLOGOV V BESEDI**

Na zaslonu se prikaže sličica pod njo pa števila od 1 do 4. Učenec mora ugotoviti, koliko zlogov ima beseda, ki je predstavljena na sličici, in klikniti na ustrezno število.

1. aktivnost: **PREPOZNAVANJE PRVEGA GLASU/ČRKE V BESEDI**

Na zaslonu se prikaže 16 sličic. Po dve imata enak prvi glas. Učenec mora najti vse pare tako, da kline najprej na eno sličico, nato pa ji poišče par in klikne nanj.

1. aktivnost: **PREPOZNAVNJE PRVEGA GLASU/ČRKE V BESEDI**

Na zaslonu se prikaže 16 zakritih kartic – 8 sličic in 8 črk. Vsaka sličica ima svoj par v črki in sicer: prvi glas besede, ki je na sličici in črka za ta glas predstavljata par.

1. aktivnost: **PREPOZNAVANJE PRVEGA IN ZADNJEGA GLASU V BESEDI**

Na zaslonu je prikazanih 8 sličic. Učenec izbere prvo sličico, ki je že določena, in jo postavi na ustrezno označeno mesto. Vsaka naslednja sličica, ki jo učenec izbere in povleče na naslednje prosto mesto na zaslonu, se mora začeti na črko, ki je hkrati zadnja črka prejšnje besede. Igra je končana, ko učenec vse sličice, ki so na zaslonu, v pravilnem vrstnem redu razporedi v za to namenjene prostorčke.